Замах на Дональда Трампа

На Дональда Трампа, 45-га прэзыдэнта ЗША і меркаванага кандыдата ад Рэспубліканскай партыі на прэзыдэнцкіх выбарах 2024 году, быў **зьдзейсьнены напад** 13 ліпеня 2024 году падчас перадвыбарчага мітынгу каля Батлера, штат Пэнсыльванія, ЗША.

Стралком быў 20-гадовы Томас Мэт’ю Крукс з Бэтэль-Парку, Пэнсыльванія. Супрацоўнікі праваахоўных органаў і відавочцы сказалі, што Крукс выпаўз на дах каля месца правядзеньня мітынгу і выпусьціў восем патронаў з паўаўтаматычнай вінтоўкі тыпу AR-15, перш чым быў забіты снайпэрам групы контрнападу Сакрэтнай службы.

Пасьля стрэлу Трамп хіліўся на зямлю і быў хутка акружаны супрацоўнікамі сакрэтнай службы. Неўзабаве ён падняўся на ногі, з ягонага правага вуха цякла кроў і ён папрасіў абутак. Затым ён падняў кулак у паветра і закрычаў «змагайцеся, змагайцеся» (), перш чым агенты Сакрэтнай службы даставілі яго да аўтамабіля. Затым Трамп быў адпраўлены ў лякарню й адпушчаны ў стабільным стане, адляцеўшы на самалёце ў Нью-Джэрзі. Удзельнік мітынгу быў забіты, двое іншых удзельнікаў атрымалі цяжкія траўмы.

Стральба расьсьледуецца як замах на забойства. Гэта першы выпадак, калі былы або цяперашні прэзыдэнт ЗША быў паранены пры спробе забойства пасьля таго, як тагачасны прэзыдэнт Роналд Рэйган быў застрэлены ў 1981 годзе, і першы раз для кандыдата ў прэзыдэнты пасьля спробы забойства Джорджа Ўолеса ў 1972 годзе.

## Перадгісторыя
На момант здарэньня нападу былы прэзыдэнт Дональд Трамп зьяўляўся меркаваным кандыдатам ад Рэспубліканскай партыі на прэзыдэнцкіх выбарах 2024 году. Мітынг 13 ліпеня 2024 году праводзіўся ў рамках перадвыбарнай кампаніі з мэтай павялічыць галасы выбарнікаў у вагальным штаце Пэнсыльванія.

Страляніна адбылася праз два тыдні пасьля посьпеху Трампа на дэбатах з Джо Байдэнам і за два дні да пачатку Нацыянальнага зьезда Рэспубліканскай партыі, на якім павінны абраць кандыдата ад партыі для ўдзелу ў лістападаўскіх выбарах.

На мітынгу Трампа наведвальнікі правяраліся на наяўнасьць зброі і забароненых прадметаў. Паводле старшыні Рэспубліканскага камітэта акругі Батлер Джэймза Э. Хʼюлінгса, на мерапрыемстве прысутнічала каля  чалавек.

## Стральба
13 ліпеня ў 18:11 па паўночнаамэрыканскім усходнім часе, праз шэсьць хвілін пасьля таго, як Трамп пачаў сваю прамову, было выраблена некалькі стрэлаў. Паводле фатографа New York Times Дуга Мілза, які знаходзіўся на месцы здарэньня, было чуваць тры—чатыры стрэлы. Паводле паведамленьня рэпартэркі ABC News Кацярыны Фолдэрз, было зроблена 8 стрэлаў зь вінтоўкі тыпу AR-15. Стралок разьмяшчаўся на даху найблізкага будынка і выкарыстаў вінтоўку. Баявік не прайшоў надгляду, бо знаходзіўся за межамі перымэтра бясьпекі мітынгу на адлегласьці прыкладна 60—90 мэтраў. Трое іншых удзельнікаў мітынгу атрымалі раненьні, у выніку чаго адзін чалавек загінуў, яшчэ два апынуліся ў крытычным стане. На левых трыбунах стадыёна была бачная кроў. Сьведкі паведамлялі, што бачылі, як Сакрэтная служба перасьледвала кагосьці зьлева ад трыбун.

Пасьля стрэлаў снайпэра Трамп схапіўся за вуха, а затым прысеў, схаваўшыся за трыбунай. Куля прайшла ў мілімэтрах па датычнай ад твару. Да яго кінуліся аґенты Сакрэтнай службы і закрылі палітыка сваімі целамі. Праз 25 сэкунд ён падняўся, на ягоным вуху й шчацэ была бачная кроў. Пасьля гэтага кандыдата ў прэзыдэнты ў шчыльным коле агентаў Сакрэтнай службы павезьлі зь мітынгу; сыходзячы, ён падняў уверх руку са сьціснутым кулаком, што выклікала радасьць натоўпу.

## Наступствы
Трампа даставілі ў мэмарыяльную бальніцу Батлера для абсьледаваньня. Прадстаўнік Сакрэтнай службы заявіў, што Трамп у бясьпецы. Паводле прадстаўніка перадвыбарчага штаба Стывена Чэнга, з палітыкам «усё ў парадку».

Пракурор акругі Батлер заявіў, што стралок і адзін з удзельнікаў мітынгу былі забітыя.

Сябра Палаты прадстаўнікоў ЗША Роні Джэксан пазьней распавёў Fox News, што ягоны пляменьнік быў паранены ў шыю.

Неадкладна была разгорнута экстраная эвакуацыя  гледачоў, якая была апісана відавочцамі як «лягістычны кашмар».

Прадстаўнік мэра Нью-Ёрку Эрыка Адамза заявіў, што прысутнасьць паліцыі будзе павялічана па ўсім месьце «зь меркаваньняў засьцярогі».

## Расьсьледаваньне
Сакрэтная служба ЗША пачала расьсьледаваньне сумесна зь Міністэрствам юстыцыі, Фэдэральным бюро расьсьледаваньняў і Бюро па кантролі за алькаголем, тытунём, агнястрэльнай зброяй і выбуховымі рэчывамі. Злачынства расьсьледуецца як замах на забойства.

Фэдэральныя сьледчыя папярэдне апазналі асобу стралка, ім аказаўся 20-гадовы белы мужчына з Пэнсыльваніі. Паводле зьвестак New York Post, яго імем можа быць Томас Мэт’ю Крукс.

## Рэакцыя
Пасьля стральбы Трамп зрабіў заяву ў сацыяльнай сетцы Truth Social:

Дзейны прэзыдэнт ЗША Джо Байдэн і віцэ-прэзыдэнтка Камала Гарыс былі апавешчаныя аб злачынстве. Пазьней Байдэн выступіў з афіцыйнай заявай з нагоды стральбы, асудзіўшы напад і падзякаваўшы супрацоўнікам Сакрэтнай службы:.

Незалежны кандыдат у прэзыдэнты Робэрт Ф. Кэнэдзі — малодшы заявіў, што надышоў час адкласьці рознагалосьсі і памаліцца за прэзыдэнта Трампа і яго сямʼю. Былы прэзыдэнт ЗША Джордж Буш-малодшы назваў стральбу «баязьлівай» і пахваліў Сакрэтную службу за іхную рэакцыю.

Былы прэзыдэнт Барак Абама, губэрнатар Мічыгану Грэтхен Ўітмэр, лідар меншасьці Палаты прадстаўнікоў Гакім Джэфрыс, лідар большасьці ў Сэнаце Чак Шумэр, міністар транспарту Пітэр Бутыджыч, губэрнатар Пэнсыльваніі Джошуа Шапіра і былая сьпікерка Палаты прадстаўнікоў Нэнсі Пэлосі асудзілі палітычны ґвалт.

### Міжнародная рэакцыя
Многія палітычныя лідэры асудзілі страляніну, у тым ліку Хавіер Мілей з Аргентыны, Энтані Альбанэзэ з Аўстраліі, Ільхам Аліеў з Азэрбайджану, Джастын Трудо з Канады, Габрыель Борык з Чылі, Нікас Хрыстадулідэс з Кіпру, Даніель Набоа з Эквадору, Наіб Букеле з Сальвадору, Эманюэль Макрон з Францыі, Кірыякас Міцатакіс з Грэцыі, Віктар Орбан з Вугоршчыны, Нарэндра Модзі з Індыі, Сайман Гарыс з Рэспублікі Ірляндыя, Бэньямін Нэтаньягу з Ізраіля, Джорджа Мэлёні з Італіі, Фуміё Кісіда зь Японіі, Касым-Жамарт Такаеў з Казахстану, Андрэс Мануэль Лёпэс Абрадор з Мэксыкі, Магамэд Муізу з Мальдываў, Шэгбаз Шарыф з Пакістану, Бонгбонг Маркас зь Філіпінаў, Анджэй Дуда і Дональд Туск з Польшчы, Юн Сук Ёль з Паўднёвай Карэі, Ульф Крыстэрсан са Швэцыі, Лай Чынг-тэ з Тайваня Рэджэп Таіп Эрдаган з Турэччыны, Уладзімер Зяленскі з Украіны, Кір Стармэр зь Вялікабрытаніі, Мая Санду з Малдовы, Шаўкат Мірзіяеў з Узбэкістану, Дзьмітры Пяскоў з Расеі й Нікаляс Мадура з Вэнэсуэлы. Прэмʼер-міністар Грузіі Іраклі Кабахідзэ выказаў салідарнасьць з Дональдам Трампам і абвінаваціў «Партыю глябальнай вайны» ў адказнасьці за напад у дадатак да іншых актаў палітычнага ґвалту, такіх як спроба забойства і сьмерці Робэрта Фіцо, пагрозы супраць яго. Былы прэзыдэнт Бразыліі Жаір Балсанару выказаў сваю салідарнасьць з Трампам пасьля стральбы.

## Крыніцы

Катэгорыя:Дональд Трамп
Катэгорыя:Замахі
Катэгорыя:Пэнсыльванія
Катэгорыя:Прэзыдэнцкая кампанія Дональда Трампа (2024)
Катэгорыя:Тэрарыстычныя акты ў ЗША
Катэгорыя:Тэрарыстычныя акты ў 2024 годзе
Катэгорыя:Прэзыдэнцкія выбары ў ЗША 2024 году
Катэгорыя:Ліпень 2024 году
Катэгорыя:2024 год у ЗША
Катэгорыя:Падзеі 13 ліпеня